
Tárgy: 
pályázat, az "írok, mit is tehetnék" címmel meghirdetett 
nyilvános pályázati kiírásra képzőművészek, fotóművészek, költők és zeneszerzők számára.
Tisztelt Alapítvány!

Ezúton nyújtom be pályázatom az József Attila Művészeti Centrum Alapítvány által kiírt "írok, mit is tehetnék" című nyilvános pályázati kiírásra.

Két versemet mellékelem, továbbá a pályamunkákat CD-n is csatolom.




Köszönettel:

Béres Tamás
Címem: 4400 Nyíregyháza, Jég utca 6/C, telefon: 06-30-38-901-38, e-mail: berest@nyf.hu

Béres Tamás:

mi mást mondhatnék?
zavartan iszom reggel a kávét

a múlt tükre néz vissza rám

fehéren-feketén

előttem egy nap, megint

életem előtt és után,

örvénylik sután

kavartam megint

hol édesen, hol keserűn

kérdezem: meddig legyek magam

meddig vagyok én 

és hol kezdődsz te?

beleolvadunk egymásba

mások hangja lett az enyém

aknákat szórtak elém

mit mondhatok kinek?

hol mondhatom, minek?

csak az elveszett szavakat

csak a múltat szabad

…ismertem a jövőt

azt hittem ismerlek, s magam ismerem
leírtam, hol lehetett

falra festettem

fatörzsbe véstem

kiáltottam a csillagokig fel

kihűlt a kávé, már a gőze se éget

keserű, hideg, szürke-fekete

esős a reggel, egész nap ez lesz

hol vagytok, hol vagytok?

úgy kérdeznék, úgy kiáltanék…

- mi mást mondhatnék?

Béres Tamás:

vagyok, itt vagyok…

zúgnak, csak zakatolnak

még fejem felett fehér felhők

távoli alakok hozzák illatod

…hogy érzem, hiszem itt vagy

itthon hallgatom, ahogy a csendet

hozod viszed betölti a teret

ahogy ölelsz a plázában

csillogó fények között tiszta
amerika és sültkrumplit adsz

számba a mekdonaldsz rejtett

sarkában, ahogy a sminked

tökéletes, elfedi, ahogy rezdül

az arcod, hogy lássak beléd?
az minden, ha mellettem

vagy, ülünk az autóban, s

összeér a kezünk vagy egy

elhagyott benzinkúton kilencvenötöst

veszünk, ahogy a piros lakkcipőd

megnyújtja lábad, majd kiveszed

belőle és a kezembe nyomod

hogy masszírozzam meg

ahogy a laptopod felett

gépelsz, s ujjaid mozognak

megáll a perc, s örökké nézem

keresem a bensődben, apró

zsigereidben a nedved, mely

lüktet, mozgat benned minden

sejtet, s a sejtek e tiszta, ősi

lüktetésük átadják a földnek

mozgásuk az ősi körnek, az űrnek

hogy újra meg újra átszivárogjon

belém s vissza beléd

szerelmem terítem eléd…

tudom és tudom, csak ebben a percben,

itthon és veled adatik meg újra

s soha többé, hogy egyek legyünk

nélküled nem érezném többé soha

hogy itthon otthon vagyok

éberen is csak vágy vagyok
testemben test, ízemben íz

sejtemben sejt, szavaimban szó
vagyok, itt vagyok

csak

vagyok

